Document ID: 32005D0086

KOMISIJAS LĒMUMS
(2005. gada 28. janvāris),
ar kuru groza Lēmumu 2003/71/EK attiecībā uz tā spēkā esības laiku
(izziņots ar dokumenta numuru K(2005) 186)
(Dokuments attiecas uz EEZ)
(2005/86/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (1), un jo īpaši tās 18. panta 7. punktu,
ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (2), un jo īpaši tās 22. panta 6. punktu,
tā kā:
(1)
Farēru salās izplatījās lašu infekciozā anēmija (LIA), tādēļ Komisija 2003. gada 29. janvārī pieņēma Lēmumu 2003/71/EK par dažiem aizsardzības pasākumiem attiecībā uz lašu infekciozo anēmiju Farēru salās (3).
(2)
Kaut arī Farēru salās tika veikti kontroles pasākumi, 2004. gadā minētā valsts ziņoja Komisijai par turpmākiem LIA uzliesmojumiem.
(3)
Farēru salas ir iesniegušas saskaņā ar ES un Farēru salu nolīgumu (4) nodibinātajai veterinārajai apakšgrupai ārkārtas rīcības plānu saskaņā ar 15. pantu Padomes 1993. gada 24. jūnija Lēmumā 93/53/EEK, ar ko ievieš obligātos Kopienas pasākumus noteiktu zivju slimību kontrolei (5). Ārkārtas rīcības plānā ietverta shēma zivju likvidēšanai saimniecībā saskaņā ar Direktīvas 93/53/EEK 6. pantu. Apakšgrupa 2004. gada septembrī iesniegto ārkārtas rīcības plānu, ieskaitot vakcinācijas procedūras, un zivju izņemšanas shēmu ir apstiprinājusi.
(4)
Ņemot vērā slimības situāciju Farēru salās un to, ka tiek īstenota kontroles stratēģija, ieskaitot vakcināciju, Lēmumā 2003/71/EK paredzētie pasākumi jāturpina tik ilgi, cik ilgi tiek turpināta vakcinācija. Paredzams, ka vakcinācija kā kontroles stratēģija tiks turpināta vismaz turpmākos divus gadus.
(5)
Tādēļ Lēmumā 2003/71/EK jāizdara grozījums, lai pagarinātu tā spēkā esības laiku.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/71/EK 6. pantā vārdus “līdz 2005. gada 31. janvārim” aizstāj ar vārdiem “līdz 2007. gada 31. janvārim”.
2. pants
Šis lēmums ir adresēts dalībvalstīm.
Briselē, 2005. gada 28. janvārī

Labels: 3
0
18
6